LHKลุยธุรกิจต่างประเทศเต็มสูบ
โลหะกิจ เม็ททอล เตรียมขยายฐานกลุ่มลูกค้าญี่ปุ่นทั้งในและต่างประเทศ&nbsp;
2 ก.ย. 2553

โลหะกิจ เม็ททอล เตรียมขยายฐานกลุ่มลูกค้าญี่ปุ่นทั้งในและต่างประเทศ 
นายอนันต์ มนัสชินอภิสิทธิ์   ผู้มีอำนาจรายงานสารสนเทศ บริษัท โลหะกิจ เม็ททอล (LHK) เปิดเผยว่า  ที่ประชุมคณะกรรมการบริษัทมีมติอนุมัติให้บริษัทขายหุ้นบริษัทออโต้ เม็ททอล ซึ่งเป็นบริษัทย่อยที่บริษัทถือหุ้นอยู่ 100% ให้กับ  Mory Industries, Inc. ในสัดส่วน 40 % หรือขายหุ้นจำนวน 5.6 แสนหุ้น  ในราคาหุ้นละ 105 บาทคิดเป็นเงินรวม 58.80 ล้านบาท
อย่างไรก็ตามการขายหุ้นครั้งนี้เพื่อเพิ่มศักยภาพในการทำธุรกิจ และขยายฐานลูกค้ากลุ่มลูกค้าญี่ปุ่นทั้งในประเทศและต่างประเทศ (อุตสาหกรรมยานยนต์) และจะนำเงินที่ได้จากการขายหุ้น  ใช้เป็นเงินทุนหมุนเวียนในการดำเนินงานและเงินลงทุน
นอกจากนี้อนุมัติการร่วมลงทุนกับ JRD Perfect Tools PVT ในการจัดตั้งบริษัทร่วมทุนเพื่อทำธุรกิจTube - Cut to length and DC Project ในประเทศอินเดีย  ซึ่งบริษัทดังกล่าวมรทุนจดทะเบียน   2.2 ล้านเหรียญสหรัฐอเมริกา หรือประมาณ 68.9 ล้านบาท (อัตราแลกเปลี่ยนที่ 1 USD เท่ากับ 31.32 บาท) โดยบริษัทจะถือหุ้น 45% หรือจะใส่เงินลงทุนประมาณ 31.3 ล้านบาท
สำหรับ วัตถุประสงค์ของการลงทุน การลงทุนระยะยาวตามแผนงานธุรกิจของกลุ่มบริษัท และพัฒนาตลาดใหม่เพื่อสอดคล้องกับการเติบโตของอุตสาหกรรมรถยนต์ในประเทศอินเดีย